Damn the Torpedoes

Damn the Torpedoes er det tredje albumet til Tom Petty and the Heartbreakers, gjeve ut i 1979. Dette var det første av tre Petty-album som vart gjeve ut på Backstreet Records, distribuert av MCA Records. Albumet gjorde det særs godt og nådde andreplassen på Billboard 200-albumlista. I 2003 vart albumet rangert på 313. plassen (315. plassen i 2012) på lista til Rolling Stone over dei 500 beste albuma gjennom tidene.

Bakgrunn og innspeling 
Platekontrakten til Petty vart flytta til MCA, då det førre selskapet hans, Shelter Records og distributøren ABC Records, vart seld til MCA i 1979. MCA tok over rettane til den publiserte musikken til Petty, noko som gjorde han rasande. Han svarte med å erklære seg konkurs som ein taktikk for å oppløyse kontrakten med MCA. Til slutt gav plateselskapet seg, og Petty forhandla ein avtale som let han få halde rettane til musikken sin og danne sitt eige selskap, Backstreet Records, produsert og distribuert av MCA. Albumet, som vart produsert i lag med Jimmy Iovine, vart spelt inn i Sound City Studios i Van Nuys og Cherokee Studios i Hollywood. Tittelen er ein referanse til eit kjent sitat av admiral David Farragut: «Damn the torpedoes, full speed ahead!». Alle innspelingane til Petty for Backstreet vart gjevne ut på ny på MCA i 1988.

Utgjeving og mottaking 

Albumet vart det store gjennombrotet til Petty and the Heartbreakers. Det vart det første albumet deira som nådde topp 10 på albumlista i USA med ein andreplass, der låg dei i sju veker, berre hindra frå toppen av lista av Pink Floyd sitt The Wall). To songar frå albumet nådde topp 15 på Billboard Hot 100 i USA, «Don't Do Me Like That» (#10) og «Refugee» (#15). Takka vere den nye medprodusenten Jimmy Iovine, vart Damn the Torpedoes eit stort sprang framover når det kom til produksjon.

Albumet fekk generelt særs god kritikk. Den første meldinga i Rolling Stone kalla det «albumet me alle har venta på - i alle fall om ein er Tom Petty-fans.» Seinare meldingar har halde eg til denne trenden og kalla det «eit av dei beste rockealbuma gjennom tidene» og Rolling Stone sette det på lista si over dei 500 beste albuma gjennom tidene.

Innhald

Medverkande 
The Heartbreakers:
 Tom Petty – 6- & 12-strengsgitarar, solovokal og munnspel
 Mike Campbell – 6- & 12-strengsgitarar, slidegitar, klaverinstrument, trekkspel, elektrisk bass
 Benmont Tench – piano, organ, harmonium og vokal
 Ron Blair – elektrisk bass
 Stan Lynch – trommer og vokal

Studiomusikarar:
 Donald «Duck» Dunn – Fender bass på «You Tell Me»
 Jim Keltner (ikkje oppført) – perkusjon på «Refugee»

Andre medverkande:
 Jimmy Iovine – produsent
 Tom Petty – produsent
 Greg Calbi – mastering
 Shelly Yakus – lydteknikar
 John Mathias – assisterande lydteknikar
 Thom Panunzio – assisterande lydteknikar
 Gray Russell – assisterande lydteknikar
 Skip Saylor – assisterande lydteknikar
 Tori Swenson – assisterande lydteknikar

Plateomslag:
 Lynn Goldsmith – fotografi
 Dennis Callaghan – fotografi
 Aaron Rapoport – fotografi
 Glen Christensen – framsidefotografi
 Tommy Steele – kunstnarisk leiar

Lister

Vekeslister

Årslister

Kjelder
<div class="references-small">
Denne artikkelen bygger på «Damn the Torpedoes» frå ,  den 11. mars 2015. 
 oppgav desse kjeldene:

Tom Petty-album
Backstreet Records-album
Musikkalbum frå 1979
Album produserte av Jimmy Iovine
Album produserte av Tom Petty
Universal Deluxe-utgåver
Mobile Fidelity Sound Lab-album
 315
 231